अब हर दिशा से एक फूल का नाम सुनाई देने लगा। किसी ने पुकार कर कहा, ''दद्दू सूरजमुखी.... वो तो कितना बडा फूल है ना और जिस-जिस दिशा में सूर्य घूमता है सूरजमुखी का फूल भी उसी ओर मुड ज़ाता है। '' दादाजी ने सिर हिलाया और मुस्कुराए। भाभी बोलीं, ''दादाजी मोगरा! जिसकी वेणी बनाकर मैं अपने जूडे पर पहनती हूं। '' छोटी चाची बोलीं, ''अरी मोगरे से तो जुही का गजरा जादा खुशबू देता है। सो मैं तो कहूंगी कि जुही का फूल सर्वश्रेष्ठ है। ''